અયોધ્યાવાસીના બે વંડા હતા. તેમાં એક વંડો અયોધ્યાપ્રસાદજી મહારાજનો કેવાતો અને એક વંડો રઘુવીરજી મહારાજનો કેવાતો. અયોધ્યાપ્રસાદજી મહારાજે પોતાના વંડામાં મહારાજને પધરાવ્યા. ત્યાં પોતે રસોઈ આપી મહારાજને પંડે જમાડ્. ને ત્યાં કૂવો ગળાવ્યો હતો, ત્યાં મહારાજને નવરાવ્યા. પછી મહારાજની ચંદને કરી પૂજા કરીને રામપ્રતાપભાઈ તથા ઇચ્છારામભાઈની પૂજા કરી. તે સમે અક્ષરાતીત કૈવલ્યરૂપ પૂરણબ્રહ્મ પરમાત્મા જેને કહે છે એવા અક્ષરધામને વિશે દિવ્ય સિંહાસન ઉપર મહારાજને બેઠેલા દેખ્યા. ને સંકર્ષણરૂપ રામપ્રતાપભાઈને દીઠા અને પ્રદ્યુમ્નરૂપ ઇચ્છારામભાઈને દેખ્યા ને અનિરુદ્ધરૂપ પોતાનું શરીર દેખાણું ને રામરૂપ રઘુવીરજી મહારાજને દેખ્યા. તે જોઈ અયોધ્યાપ્રસાદજી મહા વિસ્મય પામ્યા.